एलिजाबेथ टेलर
डेम एलिजाबेथ रोजमण्ड् टेलर, (फेब्रुअरी २७, १९३२ - मार्च २३, २०११), वा लिज टेलर पनि भनिने यिनी चर्चित हलिउड अभिनेत्री हुन्। उनको जन्म लन्डनमा भएको थियो तर काम उनले हलिउड (अमेरिका)मा गरिन। हलिउडको स्वर्णकालकी एक प्रमुख अभिनेत्री एलिजाबेथ करीब पाँच दशक फिल्ममा सक्रिय रहिन्। उनी १० नाति/नातिनी र चार पनाति/पनातिनीको रेखदेखमा थिइन्। चर्चामा आइरहने यिनले ५९ वर्षको उमेरमा आठौँ बिहे गरेकी उनी वैवाहिक जीवनका कारणले पनि समाचारमा आएकी थिइन्। त्यस्तै ७५ वर्षको पुग्दा उनले साथी जेसन विन्टर्स्सँग नवौँ बिहे गरेको हल्ला चलेको थियो। तर उनले त्यसको खण्डन गरेकी थिइन्। 

अमेरिकन चलचित्र इन्स्टिच्युटले प्रकाशन गरेको ‘महान नारी'को सूचीमा उनलाई सातौँ स्थान दिइएको छ। बालकलाकारकै रूपमा करियर सुरु गरेकी उनले आफ्नो जीवनकालमा दुईवटा एकेडेमी पुरस्कार जितेकी थिइन्। सन् १९४२मा १० वर्षको उमेरमा चलचित्र अभिनय सुरु गरेकी उनले अन्तिमपटक सन् २००१मा एक टेलि चलचित्रमा अभिनय गरेकी थिइन्। 

मार्च २३, २०११मा लस् एन्जेल्स, क्यालिफोर्नियाको एक अस्पतालमा उनको ७९ वर्षको उमेरमा निधन भयो।

सन्दर्भ सामग्रीहरू 

सन् १९३२ मा जन्म
सन् २०११ मा मृत्यु
अमेरिकी चलचित्र अभिनेत्रीहरू
अमेरिकी टेलिभिजन अभिनेत्रीहरू
अमेरिकी मञ्च अभिनेत्रीहरू
एकेडेमी पुरस्कार विजेताहरू
बेलायती चलचित्र अभिनेत्रीहरू
बेलायती मञ्च अभिनेत्रीहरू
बेलायती टेलिभिजन अभिनेत्रीहरू
लन्डनका अभिनेत्रीहरू‎
क्यालिफोर्नियाका अभिनेत्रीहरू